Document ID: /roh_data/filtered/fineweb-2-filterrobots_roh.jsonl.gz/69109

Il «far» da Sent vain sanà
Il clucher da la Baselgia San Lurench a Sent sarà il plü cuntschaint da tuot l’Engiadina. Ma daspö divers ons as distachan adüna darcheu ornamaints dal tet. Ingon cumainzan las lavuors da sanaziun a l’extern, chi vessan d’esser finidas quist utuon.
Il clucher da la Baselgia San Lurench sco ch’el as muossa pel mumaint culla puntinada e l’ascensur. fotografia: Mayk Wendt
Il simbol da Sent – il clucher da la Baselgia San Lurench, situà süsom ün muot e bain visibel da lontan – para da not sco ün far. Quai grazcha a la chaplina, nomnà Turmhelm, perforada, ingio cha la glüm po bandunar il tet in tuot las ...